Wêwah cêthanipun malih manawi anyumêrêpi suraosipun bab 18 ing anggêr agêng§ Kawêdalakên dening Tuwan F. Roorda kaca 119 pangêcapan Johanes Miiller Amsterdam 1844. inggih punika wêwaton prajanjianipun pêpatih dalêm Surakarta lan Ngayojakarta, titimôngsa ingkang pinanggih Tuwan Rupar ingkang sêpuh piyambak§ Mirsanana Bijdrage Kon, Irst Jilid 54 kaca 114. amarêngi dintên Sêtu tanggal kaping 6 Sura Wawu 1697 utawi kaping 21 April 1771 ingkang kawêdalakên Tuwan Rurdha wau têtêdhakan enggal katitimasan ing dintên Akad tanggal kaping 3 Bêsar Wawu 1745 utawi kaping 4 Oktobêr 1818 mungêl: bilih pabên bab salakirabi, punika manawi abdi dalêm Kalang kamênangakên jalêripun, manawi abdi dalêm pinggir tuwin Gajahmati, kamênangakên èstrinipun, wêwatoning anggêr agêng ingkang anèh punika kaenggalakên malih wontên ing nawala [nawa...]